Video Aproape 900 de elevi din Suceava învaţă într-o şcoală la fel ca în Occident. Cum au scăpat copiii de povara ghiozdanului
O şcoală ca în Occident în Suceava. Aproape 900 de elevi de acolo pot uita de povara ghiozdanului de câteva kilograme. Au primit dulapuri în care îşi pot lăsa cărţile şi rechizitele şcolare. Atât elevii cât şi părinţii sunt încântaţi - spun că cei mici nu îşi mai distrug spatele cărând zilnic o grămadă de cărţi şi caiete.
- Aurora Boreală a făcut spectacol, azi noapte, pe cerul României. Cum explică oamenii de ştiinţă fenomenul
Elevii de gimnaziu ai Liceului cu program sportiv din Suceava şi-au primit mult-aşteptatele dulăpioare.
Alina Dobroghii, diriginte: Aşteaptă cu nerăbdare de ceva vreme. De când le-au văzut pe hol întrreabă, doamna dirinte, când ne daţi dulăpioarele.
Fiecare este personalizat cu numele elevului şi are propria cheie.
Angela Bertea, reporter Observator: Pe lângă posibilitatea de a-şi lăsa în dulap manualele, caietele ori materialele auxiliare, elevii au responsabilitatea de a-şi incuia inclusiv telefoanele. Cheia rămâne la ei.
Școală ca în Occident în Suceava
Cristina Lohănel, director adjunct: Venim în ajutorul lor să le oferim o şcoală modernă, o şcoală în care să poate să se dezvolte, să le eliberăm spaţiul din clasă.
Clasele primare s-au bucurat de dulăpioare încă de anul trecut, atunci când a demarat proiectul.
Noile dulăpioare sunt benefice şi pentru sănătatea copiilor.
Anca Darea, profesoară: Aş zice în primul rând sănătate. Pentru că pentru o coloană vertrebrală fragilă ca a lor este importat să şi-o menţină sănătoasă.
Andrei Ițco, profesor de sport: Dintotdeauna ne-am confruntat cu aceast problemă. Cu apariţia scoliozei prin acest ghiozdan. Încercăm să venim în ajutorul lor, să mai reducem sau să mai atenuăm din această problemă.
Aproape 900 de elevi învaţă la liceul cu program sportiv din Suceava. Realizarea proiectului a fost posibilă cu ajutorul sponsorilor şi a unor cheltuieli minime din parte şcolii.